Billy Apple

Billy Apple ONZM (1. tammikuuta 1935 Auckland – 6. syyskuuta 2021) oli uusiseelantilainen kuvataiteilija.Artist Billy Apple, 'one of the genuine greats', dies aged 85 StuffApple, Billy Grove Art Online Hän vaikutti merkittävästi pop- ja käsitetaideliikkeisiin.‘Ground-breaking’ New Zealand artist Billy Apple dies aged 85 The Guardian

Applen alkuperäinen nimi oli Barrie Bates. Hän lähti Uudesta-Seelannista opiskelemaan graafista suunnittelua Lontoon Royal College of Artiin vuonna 1959. Hän valmistui vuonna 1962, otti käyttöön nimen Billy Apple ja muutti vuonna 1964 New Yorkiin. Ulkomailla ollessaan Apple sai töitään esiin lukuisiin vaihtoehto-, museo- ja galleriatiloihin. Huhtikuussa 1974 hän isännöi Lontoon Serpentine Galleryssa ensimmäisen kattavan oman näyttelynsä, jonka työt liittyivät hänen omaan kehitykseensä Barrie Batesista Billy Appleksi ja taiteensa syntyyn.From Barrie Bates to Billy Apple: 1960–74 Serpentine Galleries

Yhdysvalloissa Apple muodosti yhteyden Andy Warholin ja Claes Oldenburgin kaltaisiin poptaiteen edustajiin. Tämä yhteys näkyi keskeisesti esimerkiksi Upper East Siden The American Supermarket -näyttelyssä, jossa Applelta oli esillä kirkkaasti maalattu pronssinen vesimelonityö. Apple piti omaa APPLE-nimistä työtilaansa Manhattanilla lokakuusta 1969 toukokuuhun 1973. 1980-luvulta alkaen hän tuotti tekstipohjaisia töitä, joilla kiinnitti huomiota taidejärjestelmään.

Apple palasi Uuteen-Seelantiin vuonna 1990. Hän käytti markkinoinnissa omaa hedelmänmuotoista logoaan ja rekisteröi vuonna 2008 Billy Apple -tavaramerkin, jonka alla loi brändituotteita, kuten omenalajikkeen, siiderin, teen ja kahvipapusekoituksen. Apple teki myöhäisellä urallaan useita taiteellis-tieteellisiä yhteistyöprojekteja, joiden tuloksena muun muassa hänen oma kuolematon solulinjansa asetettiin Aucklandin yliopiston biologisten tieteiden kouluun. Vuonna 2020 taidehistorioitsija, Adam Art Galleryn johtaja Christina Barton esitteli Applen elämäntyötä Billy Apple®: Life/Work -tapahtumassa. Uransa aikana Apple piti kaikkiaan yli 250 omaa näyttelyä, ja hänen töitään otettiin yli 250:een ryhmänäyttelyyn. Hänen töillään kerättiin myös yli miljoonan dollarin verran rahaa hyväntekeväisyyshankkeisiin ja instituutioihin eri puolilla Uutta-Seelantia. Apple rahoitti esimerkiksi Art for AIDS -projektillaan merkittävästi Uuden-Seelannin AIDS-järjestön toimintoja.

Apple oli Uuden-Seelannin ansioritarikunnan upseeri. Hän sai Uuden-Seelannin taidejärjestön Icon-arvonimen vuonna 2018.Five top Kiwi artists earn the title of Icon from the New Zealand Arts Foundation Stuff: The Dominion Post

Apple kuoli 85-vuotiaana lyhyen sairauden jälkeen aamuyöllä 6. syyskuuta 2021. Hän oli hiljattain mennyt naimisiin kumppaninsa Mary Morrisonin kanssa. Hänen viimeinen näyttelynsä Billy Apple® – A Brand Looking For A Product oli vielä käynnissä Napierissa hänen kuollessaan. Ministeri Carmel Sepuloni kuvasi Uuden-Seelannin meneen taiteiden jättiläisen, jonka menetys tunnettaisiin eri puolilla maailmaa. Applen töitä on suurissa yksityisissä ja julkisissa kokoelmissa, kuten Solomon R. Guggenheim -museossa, Tatessa, Chryslerin taidemuseossa, Skotlannin nykytaiteen kansallisgalleriassa ja Uuden-Seelannin Te Papa Tongarewa -museossa.

 Lähteet 

Luokka:Uusiseelantilaiset taiteilijat
Luokka:Käsitetaiteilijat
Luokka:Vuonna 1935 syntyneet
Luokka:Vuonna 2021 kuolleet